**UČNI SKLOP: Opis in oznaka osebe**

Tema: Členek

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo.
* Ob zapisanih besedah, povedih in besedilih utrjujem ter spoznavam in nadgrajujem znanje o členku, odnosih med besedami, prislovi, pregibnost besed.
* Napišem skladenjsko in pravopisno pravilno besedilo, v katerem uporabim pridobljeno slovnično znanje.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* V napisanem besedilu prepoznam skladenjske napake in neustreznosti, jih odpravim in svoje popravke tudi pojasnim.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila.
* Pri reševanju nalog izboljšujem svoje praktično obvladanje slovnice in pravopisa.
* Razumem navedene strokovne izraze: členek, uvod, jedro, zaključek. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike v rabi členka pri tujih jezikih, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2218/index.html>, str.60. |
| 2. Samostojno učenje (branje besedila) | Nato preberi besedilo/strip na povezavi <https://eucbeniki.sio.si/slo9/2218/index1.html>, stran 61. |
| 3. Samostojno učenje  slovničnih vsebin  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z besedilom, in jih najdeš na povezavi:  <https://eucbeniki.sio.si/slo9/2218/index2.html>, str. 62ꟷ64.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2218/index8.html>, str. 68.  Nato povzetek fotografiraj/skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje razumevanja slovničnih vsebin) | Napiši krajše besedilo, v katerem napišeš krajši sestavek in pri tem uporabiš pridobljeno slovnično znanje. Namig najdeš  Na povezavi <https://eucbeniki.sio.si/slo9/2218/index10.html>  str. 70 (6. naloga).  Nato besedilo fotografiraj/skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 6. Preverjanje znanja  slovničnih vsebin | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.  Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine. |